KOMISSION ASETUS (ETY) N:o 3944/87,

annettu 21 päivänä joulukuuta 1987,

sianliha-alan tuotteisiin sovellettavien tuontimaksujen laskemisessa käytettävistä kertoimista

EUROOPAN YHTEISÖJEN KOMISSIO, joka

ottaa huomioon Euroopan talousyhteisön perustamissopimuksen,

ottaa huomioon tariffi- ja tilastonimikkeistöistä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (), ja erityisesti sen 15 artiklan 1 kohdan toisen alakohdan,

ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75 (), sellaisena kuin se on viimeksi muutettuna asetuksella (ETY) N:o 3906/87 (), ja erityisesti sen 10 artiklan 4 kohdan,

sekä katsoo, että

asetuksen (ETY) N:o 2759/75 1 artiklan 1 kohdan a ja b alakohdassa tarkoitettujen tuotteiden osalta teurastettua sikaa lukuun ottamatta tuontimaksu on johdettava teurastetun sian tuontimaksusta kertoimella, joka osoittaa toisaalta näiden tuotteiden hintojen ja toisaalta teurastetun sian hinnan välistä suhdetta yhteisössä,

asetuksen (ETY) N:o 2759/75 1 artiklan 1 kohdan c alakohdassa tarkoitettujen tuotteiden osalta kerroin muodostuu kahdesta tekijästä, joista toisen on oltava johdettu teurastetun sian tuontimaksusta toisaalta näiden tuotteiden hinnan ja toisaalta teurastetun sian hinnan välistä suhdetta yhteisössä kuvaavalla kertoimella,

sianliha-alan tuotteisiin teurastettua sikaa lukuun ottamatta sovellettavien tuontimaksujen laskemisessa käytettävistä kertoimista säädetään komission asetuksessa (ETY) N:o 3602/82 (),

asetuksella (ETY) N:o 2658/87 otetaan käyttöön harmonoidun järjestelmän nimikkeistöön perustuva 1 päivästä tammikuuta 1988 käyttöön otettava yhdistetty tavaranimikkeistö, joka samalla täyttää sekä yhteisen tullitariffin että yhteisön ulkomaankaupan tilastojen vaatimukset,

asetuksen (ETY) N:o 2759/75 soveltamisesta johtuvaa ja yhteiseen tullitariffiin otettua tariffinimikkeistöä on muutettu asetuksella (ETY) N:o 3906/87 asetuksen (ETY) N:o 2658/87 mukaisesti; tästä syystä on tarpeen muotoilla tässä asetuksessa olevat tavaran kuvaukset ja tariffinumerot harmonoituun järjestelmään perustuvan yhdistetyn nimikkeistön käsitteitä noudattaen,

hallinnon yksinkertaistamiseksi on kumottava asetus (ETY) N:o 3602/82 ja yhdistää kaikki sianliha-alan tuotteiden kertoimia koskevat säännökset yhteen asetukseen sisällyttämällä siihen ohjeluontoisesti sianruhon määritelmä neuvoston asetuksen (ETY) N:o 2764/75 () 3a artiklan mukaisesti, sellaisena kuin se on viimeksi muutettuna asetuksella (ETY) N:o 1475/86 (), ja

tässä asetuksessa säädetyt toimenpiteet ovat sianlihan hallintokomitean lausunnon mukaiset,

ON ANTANUT TÄMÄN ASETUKSEN:

1 artikla 1. Asetuksen (ETY) N:o 2759/75 10 artiklan 1 kohdassa tarkoitettua suhdetta ilmaisevat kertoimet on vahvistettava liitteen I mukaisesti.

2. Asetuksen (ETY) N:o 2759/75 10 artiklan 2 kohdan a alakohdassa tarkoitettua suhdetta ilmaisevat kertoimet on vahvistettava liitteen II mukaisesti.

2 artikla 1. Yhdistetyssä nimikkeistössä tarkoitetaan:

a) "ruhoilla tai puoliruhoilla" alanimikkeissä 0203 11 10 ja 0203 21 10 teurastettujen kesyjen sikojen kokoruhoja tai puoliruhoja, joista on laskettu veri ja poistettu sisälmykset, harjakset ja sorkat. Puoliruho saadaan halkaisemalla kokoruho kunkin kaula-, selkä-, lanne- ja ristinikaman keskikohdasta sekä rintalastan ja lonkka- ja häpyluun liitoksen keskikohdasta; nämä ruhot ja puoliruhot voivat olla päineen, raajoineen, kylkirasvoineen, munuaisineen, saparoineen, palleoineen tai niitä ilman; puoliruhot voivat olla myös selkäytimineen, aivoineen, kielineen tai niitä ilman; emakon kokoruhot ja puoliruhot voivat olla nisineen (maitorauhasineen) tai niitä ilman;

b) "kinkulla" alanimikkeissä 0203 12 11, 0203 22 11, 0210 11 11 ja 0210 11 31 puoliruhon takaosaa (peräosaa) luineen, mutta myös sorkkineen, potkineen, kamaroineen, silavoineen tai niitä ilman;

kinkku on erotettu puoliruhosta niin, että siinä on mukana enintään viimeinen lannenikama;

c) "etuosalla" alanimikkeissä 0203 19 11, 0203 29 11, 0210 19 30 ja 0210 19 60 puoliruhon etupäätä (päänpuoleista osaa) luineen, ilman päätä, mutta myös sorkkineen, potkineen, kamaroineen, silavoineen tai niitä ilman;

etuosa on katkaistu puoliruhosta niin, että siinä on mukana enintään viides selkänikama;

etuosan (niskan) yläosaa (etuselkä), myös lapaluineen ja siihen kiinnittyneine lihaksineen, pidetään selän palana, kun se on erotettu etuosan alaosasta (vatsanpuoleinen osa) leikkaamalla enintään juuri selkärangan alapuolelta;

d) "lavalla" alanimikkeissä 0203 12 19, 0203 2219, 0210 11 19 ja 0210 11 39 etuosan alaosaa luineen, myös lapaluineen ja siihen kiinnittyneine lihaksineen, sorkkineen, potkineen, kamaroineen ja silavoineen tai niitä ilman;

erikseen tullille esitetty lapaluu ja siihen kiinnittyneet lihakset luokitellaan tähän alanimikkeeseen lavan osana;

e) "selällä" alanimikkeissä 0203 19 13, 0203 29 13, 0210 19 40 ja 0210 19 70 puoliruhon yläosaa, joka ulottuu ensimmäisestä kaulanikamasta häntänikamiin, luineen, mutta myös sisäfileineen, lapaluineen, silavoineen ja kamaroineen tai niitä ilman;

selkä erotetaan puoliruhon alaosasta leikkaamalla juuri selkärangan alapuolelta;

f) "kyljellä" alanimikkeessä 0203 19 15, 0203 29 15, 0210 12 11 ja 0210 12 19 puoliruhon alaosaa, joka sijaitsee kinkun ja lavan välissä ja jota kutsutaan myös lihaskudosta sisältäväksi silavaksi, myös ilman luita, mutta kamaroineen ja silavoineen;

g) "pekonipuolikkaalla" alanimikkeessä 0210 19 10 sian puoliruhoa ilman päätä, poskia, kurkkua, sorkkia, saparoa, kylkirasvaa, munuaisia, sisäfileetä, lapaluuta, rintalastaa, selkärankaa, lonkkaluuta ja palleaa;

h) "kinkuttomalla pekonipuolikkaalla" alanimikkeessä 0210 19 10 pekonipuolikasta ilman kinkkua, myös luuttomana;

ij) "etuosattomalla pekonipuolikkaalla" alanimikkeessä 0210 19 20 pekonipuolikasta ilman etuosaa, myös luuttomana;

k) "keskiosalla" alanimikkeessä 0210 19 20 pekonipuolikasta ilman kinkkua ja etuosaa, myös luuttomana.

Alanimikkeeseen kuuluvat myös keskiosasta paloitellut palat, joissa on selän sekä kyljen ja vatsan kudosta luonnollisessa suhteessa paloittelemattomaan keskiosaan nähden.

2. Palojen osat, jotka määritellään 1 kohdan b, c, d ja e alakohdassa kuuluvat samoihin alanimikkeisiin vain, jos niissä lihaskudosta ja luita luonnollisessa suhteessa kyseiseen ruhonosaan nähden.

Jos palat, jotka kuuluvat yhdistetyn nimikkeistön alanimikkeisiin 0210 11 11 ja 0210 11 19 sekä 0210 11 31, 0210 11 39, 0210 19 30 ja 0210 19 60, on leikattu pekonipuolikkaasta, josta 1 kohdan g alakohdassa mainitut luut on jo poistettu, leikkauslinjojen on oltava 1 kohdan b, c ja d alakohdassa määriteltyjen leikkauslinjojen mukaisia; näiden palojen tai niiden osien on joka tapauksessa sisällettävä luita.

3. Yhdistetyn nimikkeistön alanimikkeiden 0206 30 31, 0206 49 91 ja 0210 90 39 on sisällettävä erityisesti kesyn sian päitä tai pään puolikkaita, myös ilman aivoja, poskia tai kieltä ja niiden osia.

Pää katkaistaan puoliruhosta kallon suuntaisella suoralla viillolla.

Poskia, kärsää ja korvia ja päässä olevaa lihaa, erityisesti takaosa (mukaan lukien kaulan sivuosa), pidetään pään osina. Niskan tai etuosan luuton liha (mukaan lukien poskiliha) kuuluu alanimikkeeseen 0203 19 55, 0203 29 55, 0210 19 51 tai 0210 19 81 tapauksen mukaan.

4. Yhdistetyn nimikkeistön alanimikkeissä 0209 00 11 ja 0209 0019, "siansilavalla" tarkoitetaan rasvaista kudosta, jota kerääntyy sian kamaran alle siihen kiinnittyneenä, riippumatta siitä, mistä osasta sikaa rasva on peräisin. Rasvaisen kudoksen painon on oltava joka tapauksessa suurempi kuin kamaran paino.

Näihin alanimikkeisiin kuuluu myös siansilava, josta kamara on poistettu.

5. Yhdistetyn nimikkeistön alanimikkeissä 0210 11 31, 0210 11 39, 0210 12 19 sekä 0210 19 60 P 0210 19 89 "kuivatuilla tai savustetuilla" tarkoitetaan tuotteita, joissa veden ja proteiinin välinen suhdeluku lihassa (typpipitoisuus × 6,25) on enintään 2,8. Typpipitoisuus määritellään menetelmällä ISO 937-1978 mukaisesti.

6. Yhdistetyn nimikkeistön alanimikkeissä 1602 41 10, 1602 42 10 ja 1602 49 11 P 1602 49 15 ilmaisuilla "myös paloina", "ja sen palat" sekä "tai niiden paloja" tarkoitetaan ainoastaan lihavalmisteita tai säilykkeitä, jotka yhtenäisen lihaskudoksen koon ja ominaisuuksien perusteella voidaan tunnistaa olevan peräisin kesyn sian kinkusta, lavasta, selästä tai niskasta tapauksen mukaan.

3 artikla Kumotaan asetus (ETY) N:o 3602/82.

4 artikla Tämä asetus tulee voimaan 1 päivänä tammikuuta 1988.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 21 päivänä joulukuuta 1987.

Komission puolesta

Frans ANDRIESSEN

Varapuheenjohtaja

() EYVL N:o L 256, 7.9.1987, s. 1

() EYVL N:o L 282, 1.11.1975, s. 1

() EYVL N:o L 370, 30.12.1987, s. 11

() EYVL N:o L 376, 31.12.1982, s. 23

() EYVL N:o L 282, 1.11.1975, s. 21

() EYVL N:o L 133, 21.5.1986, s. 39

LIITE I

Asetuksen (ETY) N:o 2759/75 10 artiklan 1 kohdassa tarkoitettuihin tuotteisiin

sovellettavien tuontimaksujen laskemisessa käytettävät kertoimet

>TAULUKON PAIKKA>

LIITE II

Asetuksen (ETY) N:o 2759/75 10 artiklan 2 kohdan a alakohdassa tarkoitettuihin tuotteisiin

sovellettavien tuontimaksujen laskemisessa käytettävät kertoimet

>TAULUKON PAIKKA>